i 00 
SOÓS LAJOS 
A Semilimax- szál megegyezik abban, hogy appendiculája van, de 
eltér tőle házának és radulájának szerkezete, valamint szemtartónyele 
visszahúzóizmának helyzete tekintetében. 
A Phenacolimax- szál megegyezik házának és radulájának szerkezeté¬ 
ben, de eltér tőle appendiculája és visszahúzóizmának helyzete révén. 
A Vitrina s. str. nemmel megegyezik házának szerkezete és vissza¬ 
húzóizmának helyzete tekintetében, de eltér tőle appendiculája és radulája 
révén. 
Abból a körülményből, hogy a Vitrina velebiticá- ban olyan sajátságos 
módon kombinálódnak a Wagner által fölállított nemek bélyegei, min¬ 
denekelőtt azt a következtetést kell levonnom, hogy fölsorolt bélyegeiket 
nem lehet generikus értékűeknek tekinteni, azért a WAGNER-féle nemeket 
csak a Vitrinarnem alnemeinek tekintem. Másodszor pedig, mivel a V. vele- 
bitica emez alnemek egyikébe sem osztható be, elkerülhetetlenül szükséges, 
hogy számára új alnem állíttassák fel. Ez alnem jelölésére a Semilimacella 
nevet ajánlom. Az alnem jellemző bélyegei az elmondottak alapján a követ¬ 
kezők: Az állat házába teljesen behúzhatja magát, ivarkészülékének appen¬ 
diculája van; peremfogai közül a belsők kéthegyűek, a külsők fűrészesek; 
a szemtart ónyél .visszahúzóizma a penis és a hüvely közt halad át. 
A Vitrina velebiticá elterjedésének körét egyelőre teljességgel lehetetlen 
meghatározni s ez idő szerint csak a Metla-csúcs tájékát tekinthetjük a faj 
egészen biztos termőhelyének. Arra már föntebb utaltam, hogy héja tekin¬ 
tetében — Wagner tekintélye alapján — a Vitrina (Phenacolimax) Beitteri 
BTTG.-el egyezik meg, mely faj ivarkészülékének azonban Wagner vizs¬ 
gálatai szerint (1. c., p. 472, t. XIY, fig. 123) nincs appendiculája. Wagner 
anatómiai vizsgálatainak alapjául, mint a tábla magyarázatából látom, 
krajnai, Veldesből származó példányok szolgáltak. A kérdés már most az, 
hogy vájjon Wagner vizsgált-e anatómiailag horvátországi példányt? 
Talán nem alaptalan az a föltevésem, hogy az ő Horvátországra vonatkozó 
adatai mind csupán a héj vizsgálatán alapszanak. S hogy ez mennyire nem 
elégséges, arra épen a jelen eset szolgáltat példát, mely sok mással egyetem¬ 
ben azt tanúsítja, hogy egyforma héjú fajok anatómiai tekintetben nagyon 
eltérők lehetnek. Azért egyáltalában nem volna meglepetés, ha további 
anatómiai vizsgálatokból az derülne ki, hogy a Vele bitben élő s héja alapján 
V. Beitteri- nek tartott állatok mind az itt lend fajba tartoznak. Ezzel együtt 
tisztázandó volna a V. Beitteri elterjedésének köre is, mely Wagner szerint 
a Délkeleti-Alpokra és a Balkán északnyugati részére, tehát Krajna, Horvát¬ 
ország, Bosznia, Herczegovina, Montenegro, Albánia és Maczedonia terü¬ 
letére terjed ki, mert egyáltalában nem lehetetlen, hogy a Balkán meg¬ 
jelölt területén mindenütt a Vitrina velebiticá él. 
